1. grein . Uppruni / Stofnun félags og heiti Félagið var stofnað þann 14. apríl árið 2015 og heitir LINGUAE , félag tungumálanema við Háskóla Íslands . 2. grein . Höfuðstöðvar félagsHöfuðstöðvar félagsins og varnarþing er í Veröld – húsi Vigdísar , Brynjólfsgötu 1 , 101 Reykjavík . 3. grein . Tilgangur félagsinsTilgangur félagsins er að annast hagsmuni tungumálanema við Háskóla Ísland ásamt því að efla félagslíf innan greinanna og vera í forsvari tungumálanema gagnvart háskólayfirvöldum . 3.1 . Að vera vakandi um öll þau mál er snerta tungumálanema í landinu . 4 . Að vera starfandi hagsmunafélag . 4. grein . Félagsaðild Allir stúdentar innritaðir í erlend tungumál við Háskóla Íslands geta orðið félagar í Linguae . 5. grein . StarfstímabilStarfstímabil kjörinnar stjórnar er skólaárið . Ný stjórn tekur við í lok skólaárs . 6. grein . Aðalfundur 6.1 . Auka-aðalfundur skal haldinn innan þriggja vikna frá byrjun kennslu á haustmisseri . Dagskrá aðalfundar skal vera sem hér segir : Kosning fundarstjóra og fundarritara 2 . Önnur mál 6.2 . Á auka-aðalfundi er dagskrá sú sama og á aðalfundi að frátaldri skýrslu stjórnar og reikningum . 6.3 Allir nemendur í Mála - og menningardeild eru kjörgengir til stjórnar Linguae og annarra embætta á aðalfundi félagsins . Atkvæðisgreiðsla fer fram með handauppréttingum . Öllum viðstöddum er heimilt að óska eftir leynilegri atkvæðagreiðslu og skal við því verða . Allir meðlimir Linguae geta greitt atkvæði um stjórn Linguae í kosningum . Allir nemendur Mála - og menningardeildar geta greitt atkvæði um hagsmunafulltrúa Mála - og menningardeildar . 6.4 . Kosið er um tillögurnar á aðalfundi og auka-aðalfundi og ræður einfaldur meirihluti mættra félagsmanna úrslitum kosninga . Kosið skal með handauppréttingum . 7. grein . Hlutverk innan stjórnarStjórn félagsins skal skipuð a.m.k. 3 félagsmönnum , formanni , gjaldkera og upplýsingafulltrúa sem kjörnir eru á aðalfundi til eins árs í senn . Eftir atvikum geta setið í stjórn félagsins viðburðastjóri , varaformaður og fulltrúi enskunema . Framboð til þessara embætta skulu berast á tölvupóstfang félagsins minnst 2 dögum fyrir aðalfund og auka-aðalfund félagsins . Einungis formaður getur boðað til aðalfundar og auka-aðalfundar . Eftirfarandi eru lýsingar á helstu ábyrgðarhlutverkum hvers stjórnarmeðlims fyrir sig . 7.1 . Formaður heldur utan um málefni félagsins , boðar til funda stjórnarinnar a.m.k. einu sinni í mánuði og sér um að allir stjórnarmeðlimir sinni sínu hlutverki . Formaður er einnig tengiliður félagsins við kennara og stjórnendur Mála - og menningardeildar . Formaður heldur utan um félagatal og ber ábyrgð á útgáfu og utanumhaldi félagaskírteina félagsins . 7.2 . Gjaldkeri heldur utan um fjármál nemendafélagsins , stendur fyrir fjáröflunum ef á þarf að halda og hefur yfirumsjón með styrktar - og afsláttarbeiðnum . Sér til þess að öllum reikningum sé haldið til haga á öruggum stað . 7.3 Upplýsingafulltrúi heldur utan um og ritar fundargerðir . Hans hlutverk er að hafa yfirumsjón með samfélagsmiðlum og heimasíðu félagsins . Upplýsingafulltrúi hefur yfirumsjón með tölvupóstsamskiptum nemendafélagsins ; hann sér til þess að öllum tölvupóstum sé svarað af viðeigandi stjórnarmeðlim . Hann skuldbindur sig til að upplýsa félagsmenn um hina ýmsu viðburði sem gætu vakið áhuga félagsmanna . 7.4 . Viðburðastjóri heldur utan um viðburði félagsins og er tengiliður stjórnarinnar við aðila innan félaga og fyrirtækja sem nemendafélagið heimsækir . Hann sér um að viðburðir á vegum Linguae séu vel skipulagðir og auglýstir með góðum fyrirvara , þar á meðal nýnemaviðburð , hrekkjavökupartý , árshátíð , afmæli , tvö próflokapartý og e.t.v. stærri menningarferð . Viðburðarstjóri ber ábyrgð á því að á viðburðum Linguae sé alltaf einn meðlimur stjórnar . 7.5 Nýnemafulltrúi er valinn úr röðum nýnema . Hann er tengiliður stjórnar við nýnema og sér um að upplýsa nýnema um starfsemi Linguae . Nýnemafulltrúi er til halds og trausts fyrir aðrar stöður ef þess þarf . Nýnemafulltrúi er með fasta stöðu í árshátíðarnefnd . Meðstjórnandi . 7.6 . Fulltrúi enskunema sér um að upplýsa enskunema um starfsemi Linguae . Hann gerir upplýsingar aðgengilegar erlendum nemendum með því að færa þær á enska tungu . Fulltrúi enskunema er námsbrautarfulltrúi enskunema og situr því námsbrautarfundi enskudeildar . 7.7 . Varaformaður er staðgengill formanns ef hann er vant við látinn . Hann sækir um þá styrki sem nemendafélagið á tilkall til . Varaformaður hefur yfirumsjón með samningum félagsins við hin ýmsu fyrirtæki . Hann sér um samskipti við verkefnastjóra deildarinnar , t.d. varðandi auglýsingu á viðburðum félagsins . Kjörin stjórn kemur sér saman um að einn stjórnarmeðlimur gegni stöðu varaformanns yfir starfsárið á fyrsta fundi stjórnar eftir aðalfund . 8. grein . Hagsmunafulltrúar 8.1 . Hagsmunafulltrúar sitja deildarráðs - og deildarfundi Mála - og menningardeildar . Hagsmunafulltrúar skulu kjörnir á aðalfundi félagsins og skulu þeir vera tveir . Hagsmunafulltrúar hafa áheyrnaraðild og málfrelsi á stjórnarfundum Linguae en gegna ekki öðrum hlutverkum innan stjórnarinnar fremur en þeir vilja . Allir nemendur Mála - og menningardeildar geta kosið um hagsmunafulltrúa á aðalfundi félagsins . 8.2 . Samkvæmt reglum skólans mega allt að fimm nemendur Mála - og menningardeildar sitja deildarfundi sem fara fram tvisvar á önn . Kjörnir hagsmunafulltrúar nemenda skulu mæta á deildarfundi , sbr. grein 8.1 . , en auk þeirra skal stjórn nemendafélags tilnefna þrjá aðra nemendur sem hafa áhuga á að sinna hlutverkinu . 9. grein . FélagsgjaldStjórn Linguae ákveður félagsgjald í upphafi skólaárs . Félagsgjöld skulu innheimt í byrjun annar . Meðlimir stjórnar Linguae greiða því sem nemur hálfvirði félagsgjalda . 10. grein . Félagið Linguae er ekki rekið í hagnaðarskyni . Markmið þess er að allt það fjármagn sem félaginu áskotnast fari í að fjármagna félagslíf og störf félagsins . 11. grein . Ákvörðun um slit félagsins skal taka á aðalfundi með einföldum meirihluta atkvæða og skulu eignir þess fengnar Hugvísindadeild til varðveislu , þar til tungumálanemar stofna annað félag , sem ótvírætt telst arftaki Linguae og fær það þá eignirnar . 12. grein . 12.1 . Stjórn er heimilt að veita félagsmönnum viðvörun þyki stjórnarmeðlimum viðkomandi sýna ósæmandi hegðun , hvort sem er á kostnað félagsins eða félagsmanna . 12.2 . Eftir að félagsmaður hefur fengið viðvörun vegna ósæmandi hegðunar , er heimilt að víkja honum úr félaginu haldi hann hegðun sinni áfram þrátt fyrir viðvörunina . Réttindanautn í félaginu er þó bundin því skilyrði að félagar hafi greitt félagsgjöld . Meirihluti stjórnar þarf að vera samþykkur brottvísuninni . 12.3 . Heimilt er að meina aðila utan Linguae aðgang að samkomum og öðrum viðburðum Linguae telji meirihluti stjórnar ástæðu til . 12.4 . Stjórn er óheimilt að mismuna fólki m.a. eftir trú , kyni , kynhneigð , stjórnmálaskoðunum eða þjóðerni . 13. grein . Komi fram tillaga um vantraust á stjórn eða einstaka stjórnarmeðlimi skal stjórn boða til félagsfundar , innan tveggja vikna frá þeim tíma er tillagan berst til stjórnar . Fundurinn telst lögmætur ef einn þriðji hluti félagsmanna mætir . Tillagan hlýtur samþykki ef þrír fjórðu hlutar fundarmanna greiða með henni atkvæði . Hljóti tillaga samþykki telst viðkomandi stjórn eða stjórnarmeðlimur hafa látið af embætti að fundinum loknum og skal fundarstjóri boða til auka-aðalfundar innan tveggja vikna . Á þeim fundi skal kjósa stjórn eða stjórnarmeðlim , sem gegnir embætti fram að næsta aðalfundi . Meirihluti atkvæða ræður kosningu . Framboð til stjórnar skal berast fundarstjóra fyrir upphaf fundar . Ákvæði þessarar greinar gilda einnig , eftir því sem við á , ef embættismenn félagsins segja af sér . 14. grein . Breytingar á lögum þessum voru samþykktar á aðalfundi félagsins 3. apríl 2017 . Breytingar á lögum þessum voru samþykktar á aðalfundi félagsins 13. apríl 2018 . Breytingar á lögum þessum voru samþykktar á aðalfundi félagsins 25. mars 2019 Breytingar á lögum þessum voru samþykktar á auka-aðalfundi félagsins 17. september 2019